Jüri Gümnaasium

Jüri Gümnaasium on üldhariduskool, kus on nii põhikooli- kui gümnaasiumiosa. 
Jüri Gümnaasium asub Harjumaal Rae vallas Jüri alevikus, aadressil Laste tänav 3. Kool asutati 1980. aastal keskkoolina ja 1995. aastal nimetati ümber gümnaasiumiks. 2006. aastal renoveeriti olemasolev koolimaja ning Jüri Gümnaasiumi hoonekompleksis tegutsevad sellest ajast ka Jüri Raamatukogu, Jüri Spordikeskus ja Rae Huvialakool. 2014. aastal valmis uus gümnaasiumi õppekorpus ja pallihall.

Tänapäev
Jüri Gümnaasiumi õpilaste arv on alates 2005/2006. õppeaastast pidevalt kasvanud. 2013/2014. õppeaastal on õpilasi 958.

Jüri Gümnaasiumi õppesuunad:
Põhikooli õppesuunadI-II kooliaste		
 inglise keele klass
 spordi- ja muusikaklass
 üldklass
III kooliaste	
 humanitaarklass (kuni 2016/2017. õppeaastani)
 inglise keele klass (alates 2015/2016. õppeaastast)
 spordi- ja muusikaklass (alates 2015/2016. õppeaastast)
 reaalklass
 üldklass
Gümnaasiumi õppesuunad
 Ettevõtluse ja rahvusvaheliste suhete suund
 Loomemajanduse ja kultuurisuund
 Reaalsuund

Traditsioonid

Sümboolika

Tunnuslause Täna parem kui eile

Kooli lipp ja vappJüri Gümnaasiumi pidulik lipp on ristkülikukujuline rohelisest kangast mõõtmetega 155 x 100 cm, mille keskosa läbivad 3 valget 5 cm laiusega triipu ning lipu peal on kujutatud koolivapp. Vapi kohale on kirjutatud "Jüri Gümnaasium". Lippu ääristavad valged narmad. Lipu värvid on roheline, punane, valge ja must. Kooli vapi autor on Meelis Maamägi 15. lennust.

Kooli laulJüri kooli laul on kirjutatud 1980. aastal seoses uue koolihoone ehitamisega Jürisse. Laulu esmaesitused toimusid koolihoone avamisel ning Eesti Raadios. Autoriteks on Jüri Gümnaasiumi õpetajad Andres Maastik (sõnad) ja Rutt Ridbeck (viis).

Kooli müts ja vestJüri Gümnaasiumi koolimüts ja vest on osa kooli sümboolikast.

Ajalugu

Tunnustused
 2013    Harjumaa koolidevaheline kompleksarvestus spordis I koht
 2012    Valitud Tartu Ülikooli Eetikakeskuse väärtusarenduse praktikakooliks
 2012    Tunnustuskiri Eesti Tervisedenduse Ühingu Harjumaa traumaennetusprojektis Turvaline kool 
 2012    Harjumaa koolidevaheline kompleksarvestus spordis III koht
 2011    UNESCO Ühendkool
 2011    Harjumaa koolidevaheline kompleksarvestus spordis III koht
 2010    Eesti Juhtimiskvaliteedi auhinna konkurss 2010. Jüri Gümnaasiumit tunnustati nimetusega Hästi juhitud organisatsioon. 
 2009    Harjumaa koolidevaheline kompleksarvestus spordis II koht
 2009    Haridus- ja Teadusministeeriumi konkursi Väärt tegu tunnuskiri. 
 2008    Konkursi Eesti Parim Koolisöökla võitja. 
 2008    Harjumaa koolidevaheline kompleksarvestus spordis III koht
 2007    UNICEF-i tunnustus osalemise eest heategevuslikus kooliprojektis Väike heategu
 2007    Swedbanki projekti Tähed särama laureaat
 2007    Nimetuse Tervist Edendav Kool pälvimine. 
 2006    Põhja-Eesti Päästekeskuse tänukiri osalemise eest päästeala loominguvõistlusel
 2006    Miksikese tänukiri aktiivse osavõtu eest Harjumaa Pranglimise peastarvutamisest
 2006    Haridus- ja Teadusministeeriumi konkursi Keeletegu laureaat Kroon eesti keelele 
 2005    Koolitussõbralikum organisatsioon Harjumaal: tunnustamise eesmärgiks on väärtustada elukestvat õppimist
 2005    Eesti Posti tänukiri aktiivse osalemise eest 34. rahvusvahelisel noorte kirjakirjutamise konkursil

Direktorid
 Liina Altroff   2020-...
 Maria Tiro      2004–2020
 Martin Kaasik   1990–2004
 Andres Maastik  1980–1989

Jüri Gümnaasium kirjasõnas
 Hio, E., Kloren, A., Laid, S., Laidvee, K. 2006. Jüri Kool eile-täna-homme. 
 Jüri Gümnaasium. 2000. Jüri Kool 1690-2000. AS Spin Press
 Jüri Gümnaasium. Õpilastööde kogumikud. Mixi kirjastus – ilmub kord aastas alates 2007. aastast
 Lennuraamatud alates 1998. aastast
 MTÜ Jüri Gümnaasiumi Vilistlaskogu. 2010. Jüri Gümnaasiumi ajalooraamat. I–XXVIII lend. Edulood. Mixi kirjastus.
 MTÜ Jüri Gümnaasiumi Vilistlaskogu. Lehmja Kooli lugu. 2012. Mixi kirjastus

Jüri Gümnaasium veebis
 Jüri Gümnaasiumi koduleht www.jyri.edu.ee
 Jüri Gümnaasiumi vilistlaskogu koduleht www.vilistlane.ee
 Jüri Gümnaasium Facebookis www.facebook.com/JyriGymnaasium

Jüri Gümnaasium pildisHarju maakonna koolid
Rae vald